পঞ্চায়েত নির্বাচনে হার মানতে না পেরে, অবশেষে বিষ খেয়ে আত্মঘাতী হলেন এক বিজেপি প্রার্থী। মৃতের নাম সাধনা সামন্ত(২৭)। বৃহস্পতিবার ফল ঘোষণার দিন রাতেই ঘটনাটি ঘটেছে দক্ষিণ ২৪ পরগনার পাথরপ্রতিমার দিগম্বরপুর গ্রাম পঞ্চায়েত এলাকায়। 

এই বিষয়ে অন্যান্য খবর

গণনা শুরু হতেই ভুতুড়ে কাণ্ড! আজব সমাধানে জয় পেলেন তৃণমূল প্রার্থী


পুলিশ ও স্থানীয় সূত্রে জানা যায়, সাধনা ১৩ নম্বর সংসদের ৫৪ নম্বর বুথের বিজেপির প্রার্থী ছিলেন। তিনি নির্বাচনে তাঁর কাকি-শাশুড়ি সুজাতা সামন্তের কাছে হেরে যান। সুজাতা এই বুথের তৃণমূলের প্রার্থী ছিলেন। 

হাসপাতালে নিয়ে গেলেও বাঁচানো যায়নি সাধনাদেবীকে। নিজস্ব চিত্র
নির্বাচনের ফলাফল ঘোষণার পর থেকেই মানসিক অবসাদে ভুগছিলেন সাধনা। অবশেষে নির্বাচনে হার মানতে না পেরে, অপমানে বিষ খেয়ে আত্মহত্যা করার চেষ্টা করেন তিনি। পরিবারের লোকজন বিষয়টি জানতে পারলে, তাঁকে প্রথমে গদামথুরা প্রাথমিক স্বাস্থ্য কেন্দ্রে নিয়ে যান। সেখানে প্রাথমিক চিকিৎসা শুরু হলেও কিছুক্ষণের মধ্যেই তাঁর মৃত্যু হয়। ঘটনার পর থেকেই এলাকায় শোকের ছায়া নেমে এসেছে।